
Skaidrojums nr.1

	Jautājums
	Atbilde (skaidrojums)

	[bookmark: _Hlk226622419]1. Darba uzdevumā Inženierim paredzētais vidējā laika ieguldījums nepārsniedz 2 (divas) dienas mēnesī. Uzskatām, ka tas ir nepietiekami Inženierim līgumā noteikto pienākumu pildīšanai šāda apjoma un sarežģītības projektā. Aicinām izvērtēt Inženierim paredzētā laika ieguldījuma pietiekamību.
	Saskaņā ar iepirkuma nosacījumiem norādītais apjoms ir indikatīvs - paredzētais vidējais laika ieguldījums (visās 17 dzelzceļa stacijās kopā) plānots līdz 176h mēnesī, nevis 2 dienas mēnesī Finanšu piedāvājumā (iepirkuma nolikuma 3.pielikuma 2.veidlapa) noteikts,  ka “Paredzamais stundu skaits Darbu Līgumā noteikto FIDIC Inženiera pienākumu veikšanai (apmaksājamo darba stundu skaits nepārsniegs 176h mēnesī) – indikatīvs stundu skaits, kas tiek piemērots piedāvājumu salīdzināšanai. Līguma izpildes laikā apmaksājamo darba stundu skaits katru mēnesi tiks apstiprināts no LDz puses saskaņā ar faktiski veiktajiem darbiem.”.

	2. Darba uzdevuma 7.1.3. punkts Inženierim paredz šādus pienākumus: “Pēc Pasūtītāja pieprasījuma jāsagatavo norādītie dokumenti – tai skaitā, bet ne tikai Darbu Līguma grozījumi, izvērtējumi, juridisku atzinumi, vēstuļu projekti.”
Ievērojot veicamo darbu apjomu un sarežģītību, kā arī minēto pienākumu specifiku, aicinām šo un līdzīgu pienākumu pildīšanai paredzēt atbilstoši kvalificēta un pieredzējuša jurista iesaisti Izpildītāja komandas sastāvā.
	Finanšu piedāvājuma veidnē, katra posma 1.punktā norādīts darbu veids “Darbu Līgumā noteikto FIDIC Inženiera pienākumu veikšana (apmaksas nosacījums: uzņēmuma vienota stundas likme, iekļaujot visu līguma izpildei nepieciešamo speciālistu skaitu)”. 
Skaidrojam, ka Pretendents ir tiesīgs šajā pozīcijā iekļaut arī atbilstoši kvalificēta un pieredzējuša jurista iesaisti Izpildītāja komandas sastāvā.

	[bookmark: _Hlk232585164]3. Iepirkuma līguma projekta 7.1.3. punkts nosaka, ka Izpildītāja speciālistiem defektu novēršanas perioda laikā jāsagatavo un jāiesniedz saskaņā ar līguma projektam pievienotajām veidlapām 1.a. “Izpildīto darbu atskaite” un 1.b. “Speciālista izpildīto darbu atskaites forma” sagatavotas atskaites.
Uz stundas likmi balstītu norēķinu līgums paredz tikai Inženierim un būvprojekta izmaiņu ekspertīzes veikšanā iesaistītajiem speciālistiem. Lūdzam precizēt minēto veidlapu izmantošanu defektu novēršanas perioda laikā, kā arī skaidrot, kādas veidnes izmantojamas speciālistu laika ieguldījuma uzrādīšanai būvprojektēšanas un būvdarbu veikšanas periodā.
Lūdzam arī apstiprināt, ka būvuzraudzības speciālistiem, kuru darba apmaksa ir balstīta uz komplektu jeb dzelzceļa staciju apstiprināto būvdarbu procentuālo finanšu izpildi, nav jāiesniedz minētās atskaites.
	Pasūtītājs skaidro, ka veidlapas 1.a. “Izpildīto darbu atskaite” un 1.b. “Speciālista izpildīto darbu atskaites forma” ir piemērojamas tiktāl, ciktāl attiecīgajam speciālistam saskaņā ar līguma noteikumiem ir paredzēta darba laika uzskaite un atlīdzības aprēķins pēc stundas likmes.

	4. Lūdzam precizēt, kuros darbu posmos tiks ieintegrēta darba uzdevuma 5. punktā minētā izbūvētā pasažieru apziņošana un videonovērošana.
	Darba uzdevuma 5. punktā minētā izbūvētā pasažieru apziņošana un videonovērošana jāintegrē visos Posmos Nr.1-Nr.7.

	5. Lūdzam precizēt, vai darba uzdevuma 7.5.14. punktā būvdarbu kontroles IT rīkam noteiktās prasības ir iekļautas arī būvprojektēšanas un būvdarbu veicēja līguma nosacījumos.
	Pasūtītājs skaidro, ka darba uzdevuma 7.5.14. punktā noteiktās prasības šobrīd nav iekļautas būvprojektēšanas un būvdarbu veicēja līguma nosacījumos. Plānots nodrošināt minēto prasību par būvdarbu kontroles IT rīka izmantošanu būvdarbu ikdienas darba organizācijas vajadzībām iekļaušanu pēc būvniecības līgumu noslēgšanas, attiecīgā būvprojektēšanas un būvdarbu līguma /-u pusēm vienojoties, ievērojot būvniecības līguma noteikumus.

	6. Laika periods no Iepirkuma izsludināšanas līdz piedāvājumu iesniegšanas termiņam ietver tikai 10 darbdienas. Tas ir nepietiekami piedāvājuma sagatavošanai šāda apjoma un sarežģītības iepirkumā. Lūdzam pagarināt piedāvājumu iesniegšanas termiņu līdz vismaz līdz 2026. gada 13. jūlijam.
	Iepirkuma komisija informē, ka iepirkumā piedāvājumu iesniegšanas termiņš tiks pagarināts līdz 2026.gadam 23.jūlijam, veicot grozījumus Elektronisko iepirkumu sistēmā (EIS) e-konkursu apakšsistēmā šī iepirkuma datos.*


*Piez. datums var koriģēties apstrādes procesā EIS un IUB publikāciju vadības sistēmā. Aicinājums pārliecināties par izmaiņām publikācijās EIS -konkursu apakšsistēmā iepirkuma sadaļā un IUB Paziņojumu sadaļā



